### ШИФРА РАДНОГ ЗАДАТКА: 4ЕИТ–А4

НАЗИВ РАДНОГ ЗАДАТКА: **Израда десктоп апликације:** **Сеоски туризам**

Агенција која се бави развојем и организовањем сеоског туризма чува податаке у бази података чија је структура дата на слици у прилогу. Ширење туристичке понуде у селима свих региона у земљи доводи до потребе додавања нових региона, градова и села, као и допуну података оних који су већ унети. Планирање закупа капацитета подразумева анализу потражње, али и памћење неких додатних података у бази.

На основу спецификације дате у **Прилогу задатка** урадити следеће:

* Дизајнирати десктоп апликацију у циљу задовољења захтева;
* Повезати десктоп апликацију са базом података;
* Креирати упите за манипулацију подацима у бази података;
* Тестирати функционалности десктоп апликације;
* Модификовати структуру базе података у складу са захтевима корисника;
* Написати упутство корисницима о коришћењу апликације;
* ЕР дијаграм, бекап базе и апликацију запамтити на десктопу рачунара, у фолдеру **Матурски\_испит\_4ЕИТ\Име\_Презиме\4ЕИТ\_A4**, где се као име и презиме уноси име ученика.

Предвиђено време за израду задатка је 180 минута.

По истеку максималног времена задатак се прекида и бодује се оно што је до тада урађено.

У оквиру времена за израду задатка ученик може да одустане од даљег рада, при чему се бодује оно што је до тада урађено.

Прилоге преузети из фолдера **4ЕИТ** на десктопу рачунара.

Дијаграм почетне структуре базе дат је као **Прилог\_4ЕИТ\_А41**.

Резервна копија почетног стања базе дата је као **Прилог\_4ЕИТ\_А42**.

Архива икона дата је као **Прилог\_4ЕИТ\_А00**.

**ПРИЛОГ:**

Diagram

Description automatically generated

Развојним планом апликације предвиђено је да се уради следеће:

Креирати форму која податке о свим селима приказује у ***listView*** контроли. У ***comboBox*** треба учитати све градове сортирани по азбучном реду.

Уносом шифре села у одговарајуће текстуално поље, уколико за унету шифру постоје, подаци о селу се приказују на форми и селектује се одговарајући град у ***comboBox***-u. Такође, одговарајући ред у листи бива селектован.

Подаци о изабраном селу се могу допунити и/или изменити уносом нових вредности, а кликом на дугме ***Унеси измене*,** измењене вредности се памте у бази. У случају успешне измене освежити приказ у ***listView*** контроли.

Graphical user interface, table

Description automatically generated

Поруку о успешности измене приказати у ***MessageBox***-у, а у услучају неуспешне акције, додати запис у лог фајл са називом ***error.txt***. Фајл садржи по један ред за сваку грешку насталу при изменама података (датум покушаја измене и разлог неуспешности промене).

Кликом на дугме ***Излаз*** у линији алата прве форме, затворити целу апликацију.

Отворити кратко корисничко упутство кликом на дугме „***О апликацији***“.

Дугме ***Додели ваучере*** отвара другу форму на којој се за оне клијенте који су **активни** приказује пуно име клијента и број купљених аранжмана. Обезбедити да се на списку виде само они клијенти који имају **више од задатог броја** купљених аражмана.

Graphical user interface

Description automatically generated

Осмислити проширење базе којим се омогућава чување података о додатним понудама које су на располагању госту (интернет, ТВ, клима, базен, спа...). Једна кућица може нудити већи број додатних услуга и обрнуто, један тип услуге може бити на располагању у већем броју објеката. Потребно је памтити и у ком опсегу се креће цена услуге у конкретном објекту (кроз дизајн базе обезбедити исправан унос опсега цена, тј износ од< износ до)

Креирати дијаграм и бекап стања проширене базе.